I tiden under Kenneth var det en stadig økende grad av norrøn bosetning i de ytterste områdene av Skottland. Shetland, Orknøyene, Caithness, Sutherland, Ytre Hebridene og øya Man i Irskesjøen sør for Skottland, foruten deler av Ross ble bosatt; båndene mellom Kenneths kongerike og Irland ble svekket, forbindelsene til sørlige England og til det europeiske fastlandet ble bortimot brutt. I møte mot denne norrøne trusselen ble Kenneth og hans etterfølgere tvunget til å samle sin posisjon i kongeriket, og søke en allianse med pikterne. Denne forbindelsen og foreningen med pikterne og gælerne hadde allerede vært tilnærmet i århundrer allerede, men fikk økt nødvendighet under Kenneth. På tiden til Donald II ble kongene ikke lenger kalt konge av gælerne eller av pikterne, men av Alba.